Document ID: /roh_data/filtered/swiss_laws_in_ROHinterleaved.jsonl.gz/1017

This text was translated from DE into Rumantsch Grischun.

Die Bundesversammlung hat zudem folgende Aufgaben und Befugnisse:a. Sie trifft Massnahmen zur Wahrung der äusseren Sicherheit, der Unabhängigkeit und der Neutralität der Schweiz.b. Sie trifft Massnahmen zur Wahrung der inneren Sicherheit.c. Wenn ausserordentliche Umstände es erfordern, kann sie zur Erfüllung der Aufgaben nach den Buchstaben a und b Verordnungen oder einfache Bundesbeschlüsse erlassen.d. Sie ordnet den Aktivdienst an und bietet dafür die Armee oder Teile davon auf.e. Sie trifft Massnahmen zur Durchsetzung des Bundesrechts.f. Sie befindet über die Gültigkeit zu Stande gekommener Volksinitiativen.g. Sie wirkt bei den wichtigen Planungen der Staatstätigkeit mit.h. Sie entscheidet über Einzelakte, soweit ein Bundesgesetz dies ausdrücklich vorsieht.i. Sie entscheidet Zuständigkeitskonflikte zwischen den obersten Bundesbehörden.k. Sie spricht Begnadigungen aus und entscheidet über Amnestie. Die Bundesversammlung behandelt ausserdem Geschäfte, die in die Zuständigkeit des Bundes fallen und keiner anderen Behörde zugewiesen sind. Das Gesetz kann der Bundesversammlung weitere Aufgaben und Befugnisse übertragen.

L’Assamblea federala ha ultra da quai las sequentas incumbensas e cumpetenzas:a. Ella prenda mesiras per mantegnair la segirezza externa, l’independenza e la neutralitad da la Svizra.b. Ella prenda mesiras per mantegnair la segirezza interna.c. Sche circumstanzas extraordinarias pretendan quai, po ella decretar ordinaziuns u conclus federals simpels per ademplir las incumbensas tenor las letras a e b.d. Ella cumonda il servetsch activ e mobilisescha per quest intent l’armada u parts da questa.e. Ella prenda mesiras per realisar il dretg federal.f. Ella decida davart la valaivladad d’iniziativas dal pievel reussidas.g. Ella cooperescha tar las planisaziuns impurtantas da l’activitad dal stadi.h. Ella decida davart singuls acts, sch’ina lescha federala prevesa quai explicitamain.i. Ella decida en conflicts da cumpetenzas tranter las autoritads federalas supremas.k. Ella decida en dumondas da grazia e davart l’amnestia.L’Assamblea federala tracta ultra da quai fatschentas che stattan en la cumpetenza da la Confederaziun e che n’èn betg attribuidas ad in’autra autoritad. La lescha po attribuir ulteriuras incumbensas e cumpetenzas a l’Assamblea federala.